VZOREC — ZA VAŠO PRILAGODITEV
Izjava o zasebnosti
	Informativno gradivo — preberite pred uporabo
To besedilo je vzorec, ki ga pripravlja PYRAMIDA, Patrik Jelenc s.p. kot ponudnik rezervacijskega sistema Termina. Ni pravni nasvet in ne nadomešča presoje vašega pravnega svetovalca. Vsebino prilagodite svojemu poslovanju in jo preverite, preden jo objavite — za objavljeno besedilo odgovarjate sami kot upravljavec osebnih podatkov. Ponudnik za uporabo tega vzorca ne prevzema odgovornosti.


Kako uporabite ta vzorec
1. Izpolnite vsa rumeno označena mesta. Dokler je kaj rumenega, dokument ni pripravljen za objavo.
1. Preverite, ali 2. in 3. točka res opisujeta vaše poslovanje. Če česa ne zbirate, vrstico izbrišite; če zbirate še kaj drugega, jo dodajte.
1. Določite rok hrambe v 4. točki. To je edini podatek, ki ga za vas ne more določiti nihče drug — odvisen je od tega, kako dolgo podatke o strankah dejansko potrebujete.
1. Besedilo objavite na svoji spletni strani in nanj povežite z mest, kjer zbirate podatke.
1. Ob dvomu se posvetujte s svojim pravnim svetovalcem. Vprašanj o prilagoditvi tega vzorca ne rešujemo mi.
Opomba o rezervacijah: gostom, ki rezervirajo prek sistema Termina, je obvestilo o obdelavi prikazano že ob rezervaciji in v potrditvenem sporočilu. Ta vzorec je namenjen vaši lastni spletni strani in vsemu ostalemu, kar zbirate zunaj rezervacijskega sistema.

IZJAVA O VARSTVU OSEBNIH PODATKOV
1. Kdo smo
Upravljavec vaših osebnih podatkov je [NAZIV PODJETJA], [NASLOV], matična številka [MATIČNA ŠTEVILKA], davčna številka [DAVČNA ŠTEVILKA].
Za vprašanja o osebnih podatkih smo dosegljivi na [E-POŠTA] ali [TELEFON].
2. Katere podatke zbiramo
Ko pri nas rezervirate termin ali nas kontaktirate, zberemo:
1. ime in priimek,
1. telefonsko številko in oziroma ali e-naslov,
1. podatke o rezervaciji — storitev, datum in uro, izvajalca,
1. kar sami zapišete v polje z željami,
1. podatek o tem, ali želite prejemati naša obvestila o ponudbah.
Ob obisku lahko dodamo opombe, povezane z opravljeno storitvijo. [OPIŠITE, KAJ V RESNICI ZAPISUJETE — npr. barva, alergije, pretekle storitve. Če ne zapisujete ničesar, ta stavek izbrišite.]
3. Zakaj jih obdelujemo in na kateri podlagi
	Namen
	Pravna podlaga

	Izvedba rezervacije in obveščanje o njej
	Izvajanje pogodbe — člen 6(1)(b)

	Potrditve, opomniki in obvestila o spremembi termina
	Izvajanje pogodbe — člen 6(1)(b)

	Vodenje evidence obiskov in opomb o storitvi
	Zakoniti interes — člen 6(1)(f)

	Obvestila o ponudbah in akcijah
	Privolitev — člen 6(1)(a)

	Izdaja in hramba računov
	Zakonska obveznost — člen 6(1)(c)


Preverite, ali te podlage ustrezajo vašemu poslovanju, in vrstice po potrebi prilagodite.
4. Kako dolgo jih hranimo
Podatke o rezervacijah in kontaktne podatke hranimo [ROK — npr. 3 leta] od zadnjega obiska.
Podatke za obvestila o ponudbah hranimo do preklica vaše privolitve.
Izdane račune hranimo 10 let, kot zahteva davčna zakonodaja.
5. Komu jih posredujemo
Za vodenje rezervacij uporabljamo rezervacijski sistem Termina, ki ga zagotavlja PYRAMIDA, studio za kreativno tehnologijo in digitalne rešitve, Patrik Jelenc s.p., Lahovna 19, 3000 Celje. Ta družba je naš obdelovalec — podatke obdeluje izključno po naših navodilih in na podlagi sklenjene pogodbe o obdelavi osebnih podatkov po 28. členu Splošne uredbe o varstvu podatkov.
Seznam njenih podobdelovalcev — kdo zagotavlja bazo, gostovanje, pošiljanje sporočil in plačila — je javno objavljen na termina.pyramida.world/pravno/podobdelovalci.
Podatkov ne prodajamo in jih ne posredujemo nikomur drugemu, razen kadar to zahteva zakon.
6. Vaše pravice
Kadar koli lahko zahtevate vpogled v svoje podatke, njihov popravek, izbris, omejitev obdelave ali prenos k drugemu upravljavcu. Ugovarjate lahko obdelavi, ki temelji na zakonitem interesu.
Privolitev za obvestila o ponudbah lahko kadar koli prekličete. Preklic ne vpliva na zakonitost obdelave pred preklicem.
Zahtevo pošljite na [E-POŠTA]. Odgovorimo vam najpozneje v enem mesecu.
7. Pritožba
Če menite, da vaše osebne podatke obdelujemo nezakonito, se lahko pritožite pri Informacijskem pooblaščencu Republike Slovenije, Dunajska cesta 22, 1000 Ljubljana, gp.ip@ip-rs.si.
8. Spremembe te izjave
To izjavo lahko spremenimo. Veljavna različica je vedno objavljena na [NASLOV SPLETNE STRANI].
Zadnja sprememba: [DATUM].

